Hududlar orasida eng ko‘p chaqaloq Samarqand viloyatida tug‘ilgan. Sog‘liqni saqlash vazirligi matbuot kotibining xabar berishicha, 2022 yilning yanvar oyida yurtimizda 69 198 nafar chaqaloq tug‘ilgan. Yanvar oyida tug‘ilganlar: — o‘g‘il bolalar soni – 35 401 nafar; — qiz bolalar soni – 33 797 nafarni tashkil etgan. Hududlar orasida eng ko‘p tug‘ilish Samarqand viloyatida qayd etilgan – 8 516 nafar. Ma’lumot uchun, 2022 yilning ilk sutkasida O‘zbekistonda 2 316 nafar chaqaloq dunyoga kelgan. 2018 yilning xuddi shu kuni 1 961 nafar, 2019 yilda — 1 708 nafar, 2020 yilda 1 974 nafar, 2021 yilda esa 1 644 nafar chaqaloq tug‘ilgan.